**Канспект урока па беларускай мове**

**( 2 клас, ШРМН)**

**Тэма:** Падоўжаныя зычныя гукі. Іх абазначэнне на пісьме

**Мэты:** пазнаёміць з падоўжанымі зычнымі гукамі, з перадачай гэтых гукаў на пісьме; фарміраваць першапачатковыя ўменні правапісу слоў з падоўжанымі зычнымі; узбагачаць слоўнікавы запас вучняў; пашыраць слоўнікавы запас закошт прыказак; выхоўваць любоў да прыроды

**Абсталяванне:**

* падручнік: Свірыдзенка, В.І. Беларуская мова. Падручнік для 2 класа ўстаноў агульнай сярэдняй адукацыі з рускай мовай навучання. У 2 ч. Ч.2/ В.І.Свірыдзенка.-Мінск: Нацыянальны інстытут адукацыі, 2015.- 112с.
* рэфлексія “Клоўн”;
* картка з літарамі;
* карткі з малюнкамі і іх подпісамі;
* карткі са словамі для прыказкі

**Ход урока**

**1. Арганізацыйны момант**

- Вось званок нам даў сігнал:

Папрацаваць наш час настаў.

Так што час мы не губляем

І працаваць мы пачынаем.

- Усе падрыхтаваліся да ўрока?

- Пакажыце мне,калі ласка, падручнік, ручку, аловак, сшытак?

- Дзеці, памятаеце клоўна? Ён сёння спяшаўся да нас на ўрок, каб даведацца, які ў вас настрой?

**2. Праверка дамашняга задання**

- Клоўн вельмі хоча даведацца, як вы выканалі дамашняе заданне.

- Якое практыкаванне вы выконвалі? (пр.91)

- Што трэба было ў ім зрабіць? (падкрэсліць літары, якія абазначаюць няпарныя звонкія зычныя гукі)

- Якую літару вы ўставілі ў слове лес? (літару с)

- Чаму? (праверачнае слова- лясы)

- Якія літары вы падкрэслілі? (р, м, н, л, в)

**3. Моўная размінка**

- Паглядзіце на дошку, на ёй запісана скорагаворка. Давайце прачытаем яе? (тры дрывасекі, тры дрываколы на трох дварах дровы колюць)

- Давайце правядзем спаборніцва: хто хутчэй зможа вымавіць гэтую скорагаворку?

**4. Хвілінка чыстапісання. Актуалізацыя ведаў**

- Дзеці, паглядзіце на дошку:

|  |  |  |
| --- | --- | --- |
| **р** | **м** | **н** |
| **в** | **а** | **й** |
| **ў** | **л** | **е** |

- На якія групы можна раздзяліць літары? (галосныя і зычныя)

- Назавіце літары зычных гукаў? (р, м, н, в, й, ў, л)

- А зараз давайце вымавім іх гукі.

- Гэта звонкія ці глухія зычныя? (звонкія)

- А яны маюць парны глухі гук? (не)

- Запішам іх.

* Назавіце парныя звонкія і глухія зычныя гукі, карыстайцеся стужкай гукаў.



- Дзеці, клоўн, якія прыйшоў да нас на ўрок, згубіў літары ў некаторых словах. Дапаможам яму іх ўставіць?

- Паглядзіце на дошку, на ёй запісаны слупкі слоў. Прачытайце словы злева ў слупках.Якія гукі абазначаюць выдзеленыя літары?(глухія)

- Замяніце парныя глухія гукі на парныя звонкія, ці наадварот.

**Грып – гры..**

**кот- ко..**

**Глеб- ..леб**

**цень - .. ень**

**заліць- ..аліць**

**шар- ..ар**

**борт- ..орт**

**тачка- ..ачка**

- Мы дапамаглі клоўну. Працягваем нашу працу.

**5. Паведамленне новай тэмы**

-Дзеці, сёння на ўроку мы з вамі пазнаёмімся са словамі, у якіх ёсць падоўжаны зычны гук. І тэма нашага сённяшняга ўрока: “Падоўжаныя зычныя гукі”.

**6.Вывучэнне новай тэмы**

- Адгарніце старонку 53, пр. 92. Прачытаем словы парамі.


- У якіх словах гукі вымаўляюцца падоўжана?

- Як на пісьме перадаецца падоўжанае вымаўленне зычных гукаў? (2-ма літарамі)

- Паглядзіце на першую пару слоў: жыць- жыццё. Якія падоўжаны зычны? (ж)

- Паглядзіце, паміж якімі літарамі стаіць гук ж? (паміж галоснымі)

- Дзеці, запомніце,што…



* Давайце прачытаем правіла.

**7. Фізкультхвілінка**

- Давайце крыху адпачнем.

Раніцай птушачка прачнулася,

Пацягнулася, усміхнулася.

Раз –расой яна памылася,

Два- прыгожа пакружылася,

Тры-нагнуляся і прысела,

На чатыры- паляцела.

* Паглядзіце на дошку. На ёй малюнкі, якія прынёс да нас клоўн.

каме..ь каме..е

га.. іна го..е

колас кало..е

- Што намалёвана на першых двух малюнках? (камень і каменне)

- Якія гукі вымаўляюцца ў словах на месцы пропускаў? (зычныя)

- Давайце на месцы пропускаў уставім адпаведныя літары? (н, нн)

- Вымавім слова з падоўжаным зычным? (каменне)

- Запішам гэтыя словы парамі, праз працяжнік.

- Наступныя пары слоў? (галіна, голле)

- Апошняя пара? (колас, калоссе)

- Якім адным словам можна назваць усе гэтыя малюнкі?(прырода)

- А як мы павінны адносіцца да прыроды?

- Дзеці, клоўн любіць не только гуляць, але і складаць невялічкія тэксты.

- Давайце прачытаем адзін з яго тэкстаў. Практыкаванне 93.

- Давайце выпішам словы з падоўжанымі зычным гукамі? (праменне, падарожжа, наваколле)

- Зараз паглядзіце на дошку. На якой мове запісаны словы? (па-руску)

- Прачытаем гэтыя словы? (Жизнь, задание, желание, ночью, варенье, зерно, путешествие)

- Давайце з вамі перакладзём гэтыя словы на беларускую мову.

- Першае слова жизнь? (жыццё)

- Ці ёсць падоўжаны зычны гук? (ёсць)

- Назавіце яго?

- Наступнае?

Жизнь - жыццё

Задание - заданне

Желание - жаданне

Ночью - ноччу

Варенье - варэнне

Зерно - збожжа

Путешествие - падарожжа

**8.Замацаванне вывучанага матэрыялу**

- Дзеці, клоўн прынёс яшчэ заданні, якія трэба выканаць.

- Пр.94. Вам трэбы будзе дапоўніць сказы словамі з правага слупка.

- Першы сказ? (Сава вылятае на паляванне ноччу)

- У якім слове ёсць падоўжаныя зычны гук? (у слове ноччу) Назавіце гэты гук? ([ч])

- Запішам.

- Другі сказ? (Пчолы жывуць у вуллі)

- У якім слове ёсць падоўжаныя зычны гук? (у слове вуллі) Назавіце гэты гук? ([л’])

- Запішам.

- Апошні сказ? (Перад навальніцай бывае зацішша)

- Што такое навальніца?

**-**Навальніца па-руску гроза.

**-**У якім слове ёсць падоўжаныя зычны гук? (у слове зацішша) Назавіце гэты гук? ([ш])

- Запішам.

* Паглядзіце на дошку. На ёй вісяць карткі са словамі, вам трэба будзе скласці

гэтых слоў прыказку і растлумачыць яе сэнс.

**Здароўе - найлепшае багацце.**

-Як вы разумееце сэнс прыказкі? (здароўе – гэта самае важнае у жыцці чалавека)

-Назавіце слова з падоўжаным зычным? (багацце)

-Запішам.

**9.Дамашняе заданне**

-Адгарніце дзённікі і запішыце дамашняе заданне. С.54, пр.96. Вам трэба будзе адгадаць загадку і запісаць толькі апошні сказ загадкі разам з адгадкай.

**10.Падвядзенне вынікаў. Рэфлексія**

- Дзеці, якую тэму мы пачалі вывучаць?

- Паміж якімі літарамі пішацца і вымаўляецца падоўжаны зычны гук? (паміж галоснымі)

- Як на пісьме перадаецца падоўжанае вымаўленне? (двума літарамі)

- Якія новыя словы вы вывучылі? (падарожжа, збожжа)

- З якой прыказкай мы пазнаёміліся?

- Як мы павінны адносіцца да прыроды?

-Дзеці, з якім настроем мы скончым наш урок? **(рэфлексія “Клоўн” - паказаць)**

**Дадаткі**


**1. Стужка гукаў**

****

**2. Картка з літарамі**

|  |  |  |
| --- | --- | --- |
| **р** | **м** | **н** |
| **в** | **а** | **й** |
| **ў** | **л** | **е** |

**3. Рэфлексія клоўн**

****

**4. Малюнкі прыроды з подпісамі**

****

|  |
| --- |
| **колас** |

****

|  |
| --- |
| **кало .. е** |

****

|  |
| --- |
| **га .. іна** |

****

|  |
| --- |
| **го .. е** |



|  |
| --- |
| **каме .. ь** |



|  |
| --- |
| **каме .. е** |

**5. Карткі са словамі для прыказкі**

**Здароўе -**

**найлепшае**

**багацце.**